**Skaidrojošais materiāls par pakalpojumu līgumu**

**par siltumenerģijas sabiedrisko pakalpojumu sniegšanu**

Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” **2.2.3.7. pasākumam “Gaisa piesārņojošo vielu emisiju samazināšana pašvaldību siltumapgādē”**

Sabiedrisko pakalpojumu līgums noslēgts starp sabiedrisko pakalpojumu sniegšanas pienākuma uzlicēju jeb **pašvaldību** un Vispārējās tautsaimniecības nozīmes pakalpojumu (turpmāk – VTNP) sniedzēju jeb **siltumenerģijas sabiedrisko pakalpojumu sniedzēju**.

**Līgumā OBLIGĀTI norādāmā informācija[[1]](#footnote-2):**

* Nosacījums, ka pašvaldība nosaka par pienākumu VTNP sniedzējam sniegt siltumapgādes pakalpojumus.

Piemēram, *Pašvaldība nosaka par pienākumu VTNP sniedzējam [pakalpojuma sniedzējs/Kapitālsabiedrība] sniegt siltumenerģijas sabiedriskos pakalpojumus visā … valstspilsētas administratīvajā teritorijā …*

* Konkrētus **sniedzamos sabiedriskos pakalpojumus** siltumapgādes nozarē.

Piemēram, *VTNP SNIEDZĒJS [pakalpojuma sniedzējs/Kapitālsabiedrība] ir atbildīgs par siltumenerģijas ražošanu un siltumenerģijas pārvadi līdz PATĒRĒTĀJAM.*

* Prasību sabiedrisko siltumapgādes pakalpojumu sniedzējam **uzturēt un atjaunot nepieciešamo tehnisko aprīkojumu**, lai nodrošinātu norādīto sniedzamo sabiedrisko pakalpojumu izpildi atbilstoši katram konkrētajam pakalpojumam izvirzītajām prasībām.

Piemēram, *VTNP SNIEDZĒJS [pakalpojuma sniedzējs/Kapitālsabiedrība] ir atbildīgs par savu pamatlīdzekļu un tehniskā aprīkojuma uzturēšanu un atjaunošanu, lai varētu izpildīt šī līguma […] punktos noteikto.*

* Sabiedrisko siltumapgādes pakalpojumu **sniegšanas periodu**, kas nav mazāks par 5 gadiem un nepārsniedz 10 gadus.

Piemēram, *Līgums stājas spēkā ar tā parakstīšanas brīdi un ir noslēgts uz laiku līdz [Datums].*

* Sabiedrisko siltumapgādes pakalpojumu **sniegšanas teritoriju** un sabiedrisko siltumapgādes pakalpojumu sniedzējam piešķirtās **ekskluzīvās vai īpašās tiesības būtību**, tai skaitā, norādot atbilstošo pašvaldības administratīvo teritoriju (novadu vai valstspilsētu) vai pašvaldības administratīvās teritorijas daļu (novadam – pilsētu, pagastu, ciemu vai to daļu; valstspilsētai – administratīvās teritorijas daļu) un konkrētos sniedzamos siltumapgādes sabiedriskos pakalpojumus.

Piemēram, *PAŠVALDĪBA piešķir VTNP SNIEDZĒJAM [pakalpojuma sniedzējs/Kapitālsabiedrība] ekskluzīvas tiesības sniegt sabiedriskos siltumapgādes pakalpojumus visā [valstspilsētas, novada nosaukums] administratīvajā teritorijā* vai *Pakalpojuma sniedzējam ir piešķirtas īpašās tiesības [valstspilsētas, novada nosaukums] administratīvajā teritorijā, izņemot [valstspilsētas, novada nosaukums] (novadam – pilsētu, pagastu, ciemu vai to daļas; valstspilsētai – administratīvās teritorijas daļu)… teritoriju, sniegt šā līguma ...punktā noteiktos sabiedriskos siltumapgādes pakalpojumus.*

* Informāciju par iespēju saņemt **atlīdzības jeb kompensācijas maksājumus** – investīcijas sabiedrisko siltumapgādes pakalpojumu sniegšanas infrastruktūrā – un atlīdzības (kompensācijas) maksājumu aprēķināšanas, kontroles un pārskatīšanas, kā arī minēto maksājumu pārmaksas novēršanas un atmaksāšanas nosacījumus.

Piemēram, *Lai nodrošinātu šī līguma … punktos noteikto VTNP pakalpojumu sniegšanu atbilstoši normatīvajos aktos noteiktajai kvalitātei, KAPITĀLSABIEDRĪBA var saņemt atlīdzības maksājumus, kas ir investīcijas VTNP pakalpojumu sniegšanas infrastruktūrā. Atlīdzības maksājumu aprēķināšana, kontrole un pārskatīšana, kā arī atlīdzības maksājuma pārmaksas novēršana un atmaksāšana notiek atbilstoši ES un LR normatīvajiem aktiem, kas nosaka prasības ES fondu līdzekļu piesaistīšanai ieguldījumiem -siltumapgādes pakalpojumu sniedzēju infrastruktūrā, šādu projektu īstenošanas kārtībai, kā arī neatbilstoši veikto izdevumu atgūšanai un atmaksāšanai.*

 *Ja līgums, beidzoties tā termiņam, netiek pagarināts, KAPITĀLSABIEDRĪBAI ir pienākums PAŠVALDĪBAI atmaksāt to VTNP pakalpojumu sniegšanai nepieciešamo pamatlīdzekļu, kuri izveidoti (iegūti) saņemot šā līguma …. punktā paredzētos atlīdzības maksājumus, nolietojuma (amortizācijas) daļu, kura līdz līguma darbības termiņa beigām, nebija un atbilstoši normatīvajiem aktiem nevarēja būt atskaitīta.*

* Līguma nosacījumus, ka pašvaldība ne retāk kā reizi trijos gados veic pārbaudes par pakalpojuma sniedzējam piešķirto atlīdzības maksājumu/kompensāciju izlietojumu un tā atbilstību piešķiršanas kritērijiem, aprēķinu un kontroles kārtību un pārmērīgas kompensācijas novēršanu, kas atbilst Eiropas Komisijas 2011.gada 20. Decembra lēmuma Nr 2012/21/ES par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk - Eiropas Komisijas lēmums Nr.2012/21/ES) 5. un 6. pantam. Ja pārmērīgas kompensācijas summa nepārsniedz 10 % no vidējās gada kompensācijas summas, šādu kompensāciju var pārnest uz nākamo periodu un atskaitīt no kompensācijas summas, kas jāmaksā par minēto periodu. Bet ja kompensācijas summa pārsniedz saskaņā ar Eiropas Komisijas lēmums Nr.2012/21/ES) 5.pantu noteikto summu, tad uzņēmumam ir pienākums atmaksāt saņemto pārmērīgo kompensāciju.
* **Atsauci** uz Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Eiropas Komisijas lēmums Nr. 2012/21/ES).

Piemēram. *Šajā līgumā par**siltumenerģijas* *sabiedrisko pakalpojumu sniegšanu ir iekļauti nosacījumi, kādus pakalpojumu sniedzējam paredz Eiropas Komisijas 2011.gada 20.decembra lēmums Nr.2012/21/ES par Līguma par Eiropas* Savienības *darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.*

**Līgumā PAPILDUS norādāmā informācija (ja attiecināms)[[2]](#footnote-3):**

* VTNP sniedzēja pienākumi un tiesības.
* Pašvaldības pienākumi un tiesības.
* Pašvaldības un VTNP sniedzēja atbildība.
* U.tml.

*Papildus informāciju lūdzam skatīt Finanšu ministrijas Metodoloģiskajā palīgmateriālā komercdarbības atbalsta kontroles jomā “**Komercdarbības atbalsta kontroles regulējums vispārējas tautsaimnieciskas nozīmes pakalpojumu jomā**” un Ministru kabineta noteikumu projektā “Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” īstenošanas noteikumi” (*[*23-TA-1822*](https://vktap.mk.gov.lv/legal_acts/headers/db59db88-9cdb-48ee-9d01-da9640582d7d)*).*

1. Informācija tiks pārbaudīta projekta iesnieguma vērtēšanas procesa laikā. [↑](#footnote-ref-2)
2. Informācija netiks pārbaudīta projekta iesnieguma vērtēšanas procesa laikā. [↑](#footnote-ref-3)